INIHAHANDOG NG NETFLIX
"May panahon na kinatakutan ng mga bata ang gabi
dahil ang pagtulog ay nagdadala ng mga nakakatakot na pangitain.
Noong ang mga kakila-kilabot na halimaw-dagat
ay pinipinsala ang ating mga dalampasigan, at walang barko ang ligtas sa karagatan.
Salamat sa mga manunugis, tapos na ang mga araw na iyon.
Ngayon, kinakalaban ng mga matatapang na mandirigmang ito ang mga halimaw,
isinasapanganib ang kanilang buhay upang malupig ang mga nilalang ng bangungot.
At ang pinakamagaling sa mga barkong pantugis ay ang Inevitable--"
"At ang pinakamagaling sa mga manunugis ay si Kapitan Crow!"
Kapitan Crow!
"Ako si Tano Crow. Mabahong halimaw!"
Hoy.
Sinong nagbabasa ng kwento?
Diyos ko po!
Ano ito?
Kanina pa dapat patay ang ilaw. Kayo ang papatay sa akin.
-Galaw na. Higa sa kama. -Talaga?
At, Binibining Maisie,
inaalagaan ng hari't reyna kayong ulila ng mga manunugis
dahil mabuti sila.
'Pag sinusuway mo ang mga tuntunin ng bahay, 'di mo sila ginagalang.
Kaya hindi na tayo magtatangkang tumakas ulit, tama?
Hinding-hindi na.
Maayos na lakbay, mga manlalakbay.
At tandaan, mamuhay ng dakilang buhay at mamatay nang dakilang kamatayan.
Paalam, Maisie!
-Mami-miss ka namin! -Kita tayo bukas!
Lahat sa kubyerta!
Sabay-sabay!
Buhatin siya!
Higpitan ang dila ng mga layag!
-Saan mo nakita? -Sakto diretso, Jacob.
Sigurado ka?
Oo, pulang-buntot. Pinakamalaking nakita ko. Asa ibabaw lang.
Ito na ang araw.
Ang Red Bluster.
Sigurado ako.
Doon!
Sinusundan siya ng mga ibon.
-Malayo nilakbay natin para lumaban. -At lalaban tayo, bata.
Naka-30 taon na mula nang dukitin niyan ang mata ko.
-Makapaghihiganti na ako. -Oo.
Ayan, lagpas na tayo sa Isla ng Rum Pepper.
Patungo siyang Dagat Dregmorr.
Kung makiki-digma tayo
sa pinakamatindi't nakakatakot na halimaw-dagat,
mabuting 'di na mag-antay pa.
Baka wala nang kasunod.
Lahat, hatak! Kapit, mga manunugis!
Kapitan!
Isa pang barkong pantugis ang inaatake.
Barko ni Jim Nicklebones.
-Mukhang nakahanap siya ng brickleback. -Siya 'ata ang nahanap.
Kailangan natin siyang tulungan.
Pasaan tayo, Kapitan?
-Tuloy tayo. -Ano?
Kung totoo ang mga yabang ni Jim Nicklebones,
'di siya magkakaganyan.
Kapitan, alam mo ang batas.
Pinagbigkis tayo nito sa lahat ng mga nauna at sa mga darating pa.
Kahit sa manlolokong tulad ni Jim Nicklebones.
-Bb. Merino, baguhin ang patutunguhan. -Masusunod, Kapitan.
Paluin ang spanker!
Tipunin ang layag.
Naghintay ako ng 30 taon.
Tatlumpung taon!
Peste!
Ikot na!
Mararating agad natin ang Bluster, Kapitan.
Imaneho mo pababa, G. Crisp!
Masyado siyang malakas, Kapitan! Lulubog na tayo!
Ito na, mga kasama.
Isang karangalang maglingkod kasama kayo.
Hilahin palayo!
Diyos ko, nandito ang Inevitable!
Sa'yo na siya, Black Bird!
Ipaalam nating narito tayo!
May sumasama.
Lamang tayo ng posisyon. Dalhin salungat sa hangin?
Sige, at i-krus ang T.
Iliko sa babor, G. Crisp.
Pasakayin sa hangin hangga't kaya niya, Bb. Merino.
Tiklupin ang main at fore, palambutin ang mga headsail, mga manunugis.
Hilahin ang mainsail!
Eto na tayo!
Maging alerto.
Pababa ang tira.
Mga manunugis!
Malayo ang nilakbay natin para lumaban.
At ngayon, labanan na!
Malapit na, Kapitan.
Tama, Sarah.
Pumunta sa babor, Bb. Merino. At i-krus ang T.
Narinig n'yo, mga ungas!
Hatakin ang mizzen! Main at fore!
Laksan mo, piper!
Eto na!
Tira!
Hindi natin natakot ang ating sisilain. Kabaligtaran pa 'nga.
'Wag mag-alala, Jacob.
Tipunin sa taas, Bb. Merino.
Hatakin ang inyong main at mizzen!
Topsail, tipunin 'yan!
-Batak! -Paluwag!
Sumisisid!
Tago ka sa ilalim ng hagdan, 'wag kang lalabas hangga't 'di tapos.
Tusong isda.
Pumuntang salungat sa hangin.
Maghanda.
Antayin ang utos!
Narinig n'yo ang Tano! Hawak sa lubid.
Maghanda lahat!
Walang mga ibon.
Mas matalino siya kaysa inaaasahan natin. Naputol na ang linya.
Pumailalim siya sa atin.
Jacob!
'Wag kang matakot, bata.
-Sakto ang ating asinta. -Jacob, iwas!
Jacob!
Tao sa tubig! Iliko pa-babor!
Batakin ang mga linya!
Iliko pa-babor!
Panahon mo na, demonyo ka!
Kapitan.
-Kapitan. -Gumigising na.
Kapitan!
Kapitan, nabibiyak na ang mizzen at 'di ko gusto estado ng main.
-'Di na s'ya makakalaban. -Babalikan natin ang Bluster.
-Mabilis siyang maaayos-- -Itakda ang daan tungong Three Bridges.
Uuwi na tayo.
Kung alam mo ang makakabuti sa'yo, lumayo-layo ka muna kay Tano.
Ang lapit na niya sa pulang demonyo.
Pero kung 'di n'ya makuha ang katad ni Bluster, katad natin ang lagot.
Mas makulimlim pa rito kaysa sa mga trintsera sa Helgard.
Marami na tayong napaslang na mga halimaw, at babayaran tayo roon ng mga kamahalan.
Babalik tayo, at makukuha rin natin ang pulang demonyong 'yon.
Kaya ba natin, Jacob? Sabi nila, napapagalaw ng Bluster ang dagat.
Oo raw. At nagpapasirit daw ng mga bolang apoy ang mata niya.
Talagang nakakapangatog ng tuhod.
Pero 'di ako takot dahil ako ay nasa Inevitable kasama kayo.
Ang barkong ito ay pumatay ng mas maraming halimaw kaysa iba.
At kita iyon sa mga pilat niya.
Tayo rin, Jacob!
Oo.
At bawat pilat ng manunugis ay isang buhay na nailigtas.
Marinong mangangalakal sa kanilang unang biyahe.
Ina.
Anak.
Pare-pareho ang kinamamatay ng lahat ng manunugis.
Oo, ang pagiging manunugis.
Tama. Pagiging manunugis.
Pero bawat manunugis ay namamatay ng dakilang kamatayan.
Dahil bawat manunugis ay namumuhay ng dakilang buhay.
-Tama. -Oo.
Jacob!
Gusto kang kausapin ni Kapitan.
Ika mo nga, "mamatay ng dakilang kamatayan."
Masaya kaming nakilala ka, Jacob!
Iisipin ka naming madalas at magiliw.
Gusto mo raw akong makausap, Kapitan?
Upo.
Makukuha rin natin ang Bluster.
Alam na natin kung nasaan siya. Makakapaghiganti ka rin.
Malungkot lang akong hindi iyon ngayon.
Jacob, kinamumuhian ko ang demonyong iyon sa kaibut-ibuturan ko,
ngunit tama ngang niligtas natin si Jim Nicklebones.
Pinatnubayan mo ako sa tamang daan kanina.
Masaya akong ganoon ang pagkakaunawa mo.
Uuwi tayo, kokolektahin ang bayad natin, at kukumpunihin ang barko.
At babalikan natin ang halimaw na iyon para dalhin siya sa impiyerno.
Pagkatapos ano?
Ano ang mangyayari sa Inevitable kapag nawala na ako?
Sa bawat digmaan at pudpod,
bawat barakilan, bloke, at poste ay napalitan na
mula pa noong unang araw niyang lumayag.
Kahit ganoon, buhay pa rin siya.
Walang-hanggang buhay.
Pero wala ako noon.
Halika.
Narito ang kadakilaan ko.
Ng sa ama ko bago pa ako at ng sa ama niya bago pa siya.
Sa araw na mahuli natin ang Red Bluster,
isusulat ko ang huli kong tala bilang kapitan.
Pagkatapos noon, ikaw naman.
Alam ko na ito mula noong araw na hinila kita mula sa dagat.
Ilang araw ka nang lumulutang-lutang.
Ngunit mayroon kang kinang sa loob mo, Jacob.
Isang apoy na hindi namamatay.
At nang binuhat kita, nalaman ko.
Binigyan ako ng tadhana ng isang anak.
At isang araw, ikaw ang magiging kapitan ng Inevitable.
Noong natagpuan mo ako,
pinangako kong gagawin ko lahat para iligtas ang mga tao mula sa mga halimaw.
Kung ibibigay mo sa akin ang barkong ito, tatanggapin ko,
at ito'y magiging isang karangalan.
Anak ko.
Gagawa ka ng mga dakilang bagay.
Ang Inevitable! Bumalik na siya!
-Ayon o! -Wow.
Malamang punong-puno ang tiyan niya ng mga buto!
Ang Inevitable!
Masaya kaming nakauwi, sa wakas, ngunit mabilis lang kaming dadaong.
Bibisitahin ni Tano Crow ang hari't reyna sa bukang-liwayway.
At kapag handa na ang barko, aalis kaming muli para pumatay ng halimaw!
Huhulihin namin ang Red Bluster,
at kung ito na ang aming huling bisita sa Three Bridges,
gusto ko ng sagarang inuman at kasiyahan!
Ayan na. Padaanin ang mga manunugis.
Tara na, mga kasama!
Malaki ang bayad sa mga sungay na 'yan. Kaya kami ang taya sa inom!
Walang uuwing uhaw ngayon, mga kaibigan!
Tara na!
Si Tano Crow ay aming bayani Karagatan kanyang nililinis
Sinasaksak, binabaril, tinutupok Mga halimaw na kinatatakutan
Sinasaksak, binabaril, pinupugutan
Gamit kanyon, tabak, sibat
Pinuputol ang sungay
Walang iiyak para sa Halimaw na kinatatakutan
Papurihan ang mga manunugis Saan man may taong humihinga
Dahil sila'y namumuhay ng dakilang buhay At namamatay ng dakilamg kamatayan!
Kumusta!
Kumusta.
Ang ngalan ko ay Maisie.
Maisie Brumble.
Kinagagalak kitang makilala.
At ikaw si Jacob Holland, pumatay ng apat na halimaw
sa loob ng dalawang araw.
Totoo bang nagawa mo iyon? Apat sa dalawang araw?
'Wag paniwalaan lahat ng naririnig, bata. "Apat sa dalawang araw"?
Lima kaya.
Narinig ko na…
dati, pumapaitaas pa ang mga halimaw hanggang sa dalampasigan,
dudukot ng babae mula sa kanyang taniman,
at kakainin siya!
Pero 'di na ngayon. Dahil sa mga manunugis.
Wala nang mas dadakila pang hanapbuhay.
Nagmula ako sa pamilya ng mga manunugis.
Talaga ba?
Oo. Maninibat ang mga magulang ko. Nag-serbisiyo sila sa Monarch.
Sa Monarch.
Ibig sabihin sila'y…
Tama.
Ganoon talaga buhay manunugis, 'di ba?
Mamuhay ng dakilang buhay at mamatay ng dakilang kamatayan.
Halika.
Sino'ng nag-aalaga sa'yo?
Nakatira ako sa bahay ng mga ulila sa Guelston, 'lapit lang.
Pero 'di na ako titira doon.
Naglayas na kasi ako.
At 'di na ako babalik.
Dahil sasali ako sa iyong kawan.
Hindi, nene. Walang lugar sa barkong pantugis para sa bata.
Sumali ka noong ka-edad kita at tingnan mo ikaw ngayon.
"Sandata laban sa masasahol na likha ng kalikasan."
Ayan o, sabi sa pahina 92.
Neng, magaling ako sa sibat pero kaladasang sinuswerte lang ako.
Walang garantiyang aabot ka sa pahina 92.
Maniwala ka sa akin.
Umuwi ka na.
Sige. Si Tano Crow na lang kakausapin ko.
Siya ang totoong may kapangyarihang magdesisyon.
Alam mo kung saan ko mahahanap si Kapitan Crow?
Hoy! May kapangyarihan din ako.
-Totoo. -Hindi ikaw ang kapitan, tama?
Hindi, pero bagay akong maging kapitan.
"Bagay maging kapitan"?
Pasensiya. Nakakatawa lang pakinggan.
Ibig sabihin, magiging kapitan din ako.
Balang araw.
Balak ko nang sumakay ng barkong 'yon.
Kaya, kung mamarapatin mo, kakausapin ko na si Kapitan Ngayon,
hindi si Kapitan Balang-araw.
Hoy! Ibaba mo 'ko! Pakawalan mo 'ko!
Ang mga manunugis ay dapat mga bayani.
Oo, at eto ako, nililigtas ka.
'Musta, Rosie! Dadaan kang Guelston?
Dadaan.
Doon siya bababa at 'di bago dumating doon.
-Kung 'di mo mamasamain. -'Di naman.
Ano ba!
Kidnapping ito!
Hindi, kulit. Kabaligtaran ito ng kidnapping.
Bagong kaibigan, Jacob?
Isang bata lang.
Nakakayamot iyang mga bata.
Sinabi mo pa.
-Kapitan Crow! -Si Kapitan Crow!
Aba, nandito si Kapitan Crow at ang kanyang tapat na mga alagad.
Mga kamahalan, nakikita ninyo, nagbigay ang dagat ng hitik na masisila.
At kita kong nakahuli kayo ng magulang na brickleback.
Malaki ang pabuya sa mga ganyang kalaki.
Ngunit meron akong hindi nakikita.
Ang sungay ng Red Bluster.
May ibinalita si Admiral Hornagold…
Admiral Hornagold.
…na nakita n'yo na ang Red Bluster pero 'di na tinuloy ang paghabol dito
dahil lang sa isang batas.
Hindi kayo binabayaran ng mga kamahalan para sumunod sa kung ano mang batas.
Binabayaran kayo para pumatay ng mga halimaw.
Ilang barko pa kaya ang mawawala dahil hinayaan n'yong makatakas ang Bluster?
Tayo dati'y maliit lang na kaharian na may malaking adhikain.
Magpadala ng mga manunugis na magtataboy ng mga halimaw
nang makapagsimula ang isang bagong panahong mapayapa.
Daan-daang taon na mula noong madilim na yugtong iyon,
ngunit habang nabubuhay ang Bluster,
patuloy na matatakot ang mga tao sa karagatan.
Kaya mula ngayong araw na ito, magsisimula ang isa muling bagong yugto.
Hindi na susuportahan ng hari't reyna ang mga manunugis.
Kahanga-hanga siya, ano?
Ang Imperator ang pinaka-armadong barko na maglalayag.
Ang hukbong-dagat ay tutulak patungong mga lingid na lugar
at uubusin ang lahat ng halimaw-dagat na aming makikita.
'Di sa barkong iyan. Masyadong mababa ang kanyang lubog.
At walang kwenta iyang mga nakapirming kanyon.
At ang Kapitan niya ay tanga.
Dapat ka nang umalis, Kapitan.
Tapos ka na.
Admiral, nakakita ka na ba ng halimaw na hindi nakasabit sa kisame?
'Wag mong hayaang mamatay ang mga sundalo mo sa ganyang barko.
Hindi iyan uubra sa pagtugis.
Maski ikaw.
Tinitiyak ko sa'yo, hindi ako takot sa mga halimaw na iyon.
Isa kang hangal!
Kasama mong mamamatay ang napakaraming marino!
Heneral, samahan sila palabas. Tapos na tayo sa kanila.
Kami ay nagbuwis ng dugo,
habang kayo'y nagtago sa mga pader at gumuhit ng mga linya sa mga mapa.
Mga duwag, lahat kayo!
Heneral, arestuhin ang Kapitan,
at huwag na papayagang lumayag ang Inevitable.
Sandali!
Mga Kamahalan.
Kilala ang Kapitan na mainitin ang ulo,
pero malaki ang naitulong senyo ng galing niya sa pagtugis.
Binuksan niya ang karagatan
at ginawang kainggit-inggit ang inyong imperyo.
Naniniwala akong kailangan pa rin ng mundo ang mga manunugis,
kaya patunayan mong mali ako.
Bigyan n'yo kami ng isa pang tyansa sa Bluster.
Kung mapatay namin,
tutuparin n'yo ang pangako n'yo, at tuloy ang ating alyansa.
Kung magawa ito ng Imperator,
pwede n'yo nang pira-pirasuhin ang Inevitable,
at ang mga araw ng mga manunugis ay matatapos na.
Ano mang mangyari, panalo kayo.
Nais kong malasap ninyo ang pagkatalo.
Kung gayon, isa itong paligsahan.
Handa.
Laban.
Mapapatay namin ang Bluster at dadalhin namin iyon sa pintuan n'yo.
Hindi pa tapos ang mga araw ng manunugis.
Hinding-hindi pa.
Sa Dregmorr, susundan natin ang mga trintsera.
Handang lumaban, malinis na kubyerta, matalas na sandata, at punong kartutso.
Sobrang kapal ng balat ng Bluster. Mahahabang sibat ang maiging gamitin.
Walang magagawa ang mga taga-pana, pero marami tayong lumiliyab na bala.
Titirahin ng apoy, 'tas kakabit tayo parang paragos.
Ganoon dapat sa mga ganitong laban.
Handa kami, Kapitan. Mapapatay natin ang pulang demonyo.
Dahil tayo ay mga manunugis.
At dadalhin natin lahat ng ating kakayahan
at lahat ng ating galit sa ulo ng halimaw na ito.
At magkakaroon ng katarungan!
'Di iyon ang katapusan ng magiting na barkong ito.
Sapagkat wala pang nakalalayag lagpas sa Dagat Dregmorr.
Walang may alam kung ano'ng mga panganib ang nagtatago sa nakakakilabot na lugar.
Ngunit ang barkong ito,
sa pamumuno ni Jacob Holland, ang tatagos sa kadilimang iyon.
Uminom para sa isang matagumpay na pagtugis,
at nawa'y marami pang sumunod.
Ano iyon?
-Galing sa bariles. -Ano iyon?
Palihim kang sumakay?
Sumakay ako.
Sumakay ka.
Kasi…
-Oo. -Ibababa ka namin sa malapit na daungan.
Tutugisin namin ang Bluster, at bawal ang batang pakalat-kalat.
Ano ito?
Ang pangalan ko'y Maisie Brumble, pero 'di mo kailangang magpakilala.
Nilunok ka nang buo, nabaril sa puso, at nahiwa nang maraming beses.
Pero ayaw kang kainin ng mga uod at kunin ng impiyerno, kaya narito ka!
Ang pinagmamalaking pinuno
ng pangalawa sa pinakamagaling na barkong pantugis.
"Pangalawa sa pinakamagaling"?
Kung gayon, ano ang pinakamagaling?
Kumikiling ako sa Monarch,
dahil doon nagserbisyo ang mga magulang ko.
Naiintindihan ko.
Namatay silang mga bayani, hindi ba?
Opo.
Gusto ko ang batang ito.
-Maalab. -Pero, Kapitan--
Sarah, isama mo siya sa'yo, pwede?
Masusunod, Kapitan.
Binabati kita, Kapitan Balang-araw.
Diyan ka matutulog.
Ikaw si Sarah Sharpe.
Sabi nila, wala nang mas tapat na first mate kaysa--
Tama na 'yan.
Narinig ko na mga talumpati mo.
Dahil sa talumpati ko, 'di ako napaalis dito.
'Di ka napaalis dahil ayaw ni Tano Crow huminto para ibaba ka.
Lahat ito para sa pagtugis.
Kaya susundin mo lahat ng sasabihin niya.
'Pag hindi, ihulog mo sarili mo diyan,
dahil mas masahol pa sa kamatayan ibibigay ko sa'yo.
Nakakamangha ka.
Nalagpasan na natin ang Isla ng Rum Pepper kagabi.
Nasa Dregmorr na tayo.
Oo. 'Di magtatagal, mahahanap din natin iyon.
Kailangan ko kaya ng mas malaki pa rito?
Hoy, saan mo nakuha iyan?
Binigay sa'kin ni Sarah, dahil manunugis na ako ngayon.
-Manunugis na dapat nang matulog. -Pero gising na gising pa 'ko.
Nasa Inevitable ako kasama si Tano Crow.
Nabuhay ang mga larawan sa libro ko at namimigay ng matinding higanti!
Matulog ka na.
Masusunod, Kapitan.
Papatayin natin ang halimaw na iyon, tama?
-At ipagtatayo nila tayo ng mga rebulto. -Papatayin nga natin iyon. Alis na!
Kaya ko ang mga halimaw.
Pero ikamamatay ko ang isang iyon.
Tandaan mong ang batas ng manunugis
ang nagbibigkis sa'tin sa mga nauna at sa mga paparating pa lang.
May alab sa loob niya.
Katulad ng alab na nakita ko sa'yo.
Punta sa pwesto!
Ihanda siya!
Ngayon ang araw gagawin natin kung saan tayo magaling!
Ihanda ang sarili!
Hatakin ang fore at main!
Mga maninibat, itali ang mga sibat! Sasakay tayo ng paragos!
Angat!
Kapit!
Hatid ng dagat ang pinakamasama at ibabalik natin ito sa kanya.
Ilabas ang mga balang lumiliyab!
Protektahan ang gilid natin.
Ito na, mga manunugis!
Naglakbay tayo para sa isang magandang laban--
Jacob!
Anong nangyayari?
Maisie, balik ka sa kwarto mo.
Dali.
Lumayo ka sa bintana.
Bilis, bata!
Tira!
Pagkakataon na natin 'to! Mga sibat!
Nakakabit na tayo. Ngayon, pagurin natin ito!
Lahat ng layag, Bb. Merino!
Ilinya ang mga layag! Tanggalin sa tali!
Kakalabanin niyan ang hangin hanggang 'di na niya kayang lumaban.
Takbo, demonyo ka! At susunod kami!
Kapitan?
Huli ka.
'Di na kaya ng barko. Kailangan nang putulin ang mga tali.
'Di ako tumatakbo sa laban at 'di ngayon ang simula.
Kailangan!
Kahit sa kamatayan, hihilahin niya tayo pailalim.
Dumating na ang oras mo, demonyo ka.
Maisie Brumble, putulin mo 'yan at papatayin kita dahil duwag ka!
Jacob, pigilan mo siya!
Jacob!
Dalhin siya sa'kin!
Ano'ng gagawin mo?
Sabing akin na siya!
-Bata lang siya. -Inuutusan kita!
Pakiusap, Kapitan.
Dalhin mo siya sa akin.
Jacob!
Mamamatay ba tayo dito?
Hindi.
Baka… oo.
Ngunguyain ba niya tayo,
o tutunawin dahan-dahan ng asido?
'Di ko alam, Maisie. Bago rin ito lahat sa'kin.
'Di ba't tinutugis mo ang mga ito buong buhay mo?
Pinapatay namin sila, ineng. 'Di namin sila pinag-aaralan.
Panahon na siguro para simulan.
Jacob, paano kung lunukin ka niya?
Putulin mo ang lubid.
-Ano'ng gagawin mo? -Papatayin ko siya.
Papatayin? Paano?
Ewan ko. Bigla akong sumisigla tapos sinusubukan ko lang.
Ayaw kong masyadong pag-isipan. Papatayin ko na.
Parang malabo.
Ako si Jacob Holland,
pumatay ng limang halimaw sa loob ng dalawang araw.
Isang halimaw lang ulit ito.
Baka may iba pang paraan.
Wala na, ineng.
Pwede mo ba siyang patayin galing dito sa loob?
Sandali lang, bata.
Jacob!
Huwag, teka!
Teka, Jacob! Huwag!
Tigil!
Pesteng halimaw.
Muntik mo na kong mapatay!
Muntik na kitang mapatay?
Baliktad intindi mo, 'neng.
Malapit ko nang mapatay tapos ginulo mo lahat.
Malapit na?
Ibang laban yata ang napanood ko.
'Di tayo nag-aaway ngayon kung 'di mo pinutol ang lubid.
Tayo ang pumutol.
Hindi. Ikaw ang pumutol.
'Di mo ko pinigilan, 'di ba?
Hindi magkapareho iyon.
Talaga ba?
Hindi.
Maghanap na tayo ng matutulugan.
Mag-ipon ka ng lakas.
Aalis na tayo bukas nang umaga.
KUWENTO NI KAPITAN CROW AT NG INEVITABLE
Sabi ng libro ko, umaahon ang mga halimaw sa mga dalampasigan.
Na walang lugar na ligtas.
Totoo ba iyon?
Siyempre, totoo iyon.
Nakita mo?
Nangyari bago pa ako pinanganak, pero alam ng lahat na totoo iyon.
Paano kung hindi naman pala ganoon kasama ang mga halimaw?
Kasi ang dagat naman ang tirahan nila.
Tayo ang humanap sa kanya, 'di ba?
E kung 'di na lang natin sila pakialaman?
Pinapatay natin sila dahil pinapatay nila tayo.
'Di ba pinatay ng isa sa kanila ang mga magulang mo?
'Di na lang dapat nila pinakialaman ang mga halimaw?
Hindi…
ko alam.
Nalilito ka na, bata.
Namatay na bayani ang mga magulang mo.
Gusto kong paniwalaan iyon,
pero baka pwede kang maging bayani at maging mali pa rin.
Ang gulo--
-Ang gulo mong kausap. -Bakit tayo nilunok ni Red?
Aba, "Red" na ngayon?
At babae siya.
Parang babae siya, at niligtas niya 'ata tayo kay Crow.
Masyado mong pinapabait ang halimaw na iyon.
Tinutukan ka niya ng baril, at--
Sa iyo niya talaga tinututok ang baril.
Dahil pinutol mo ang lubid.
Ayokong pag-awayan pa ito, kuha mo?
Dahil ayaw kong mapansin tayo ng ibang mga halimaw sa islang ito,
na wala dapat ako kung hindi mo pinutol ang lubid!
Hindi tayo nag-aaway.
E anong ginagawa natin?
Mangunguha ako ng mga kakailanganin natin.
Dadalhin kita sa Guelston, at kapag bumalik na ako sa barko,
tatapusin namin and sinimulan namin.
Huwag kang mamamatay, ha.
Hindi ko mapapangako.
Jacob.
Ipangako mo.
Sige.
Pinapangako ko.
Kapitan, wala na ang halimaw.
Hindi na tayo dapat manatili dito.
Kinuha ng halimaw si Jacob.
At gusto ko iyong patayin tulad mo,
pero lulubog tayo kung hindi tayo pupuntang daungan.
Mas mabilis ang pasok ng tubig kaysa sa kayang limasin.
Ang ginawa naming tagpi ay dumudulas.
'Pag nagtagal pa tayo dito, lulubog tayo.
Pupunta tayong Isla ng Mukesh.
-Ang pinakamalapit na daungan ay-- -Mukesh!
Pupuntang Mukesh o lumubog na lang tayo.
Plano mo bang bisitahin si Gwen Batterbie?
Kapitan, masyadong mahal ang kapalit ng mga inaalok niya.
Ang makipagkasundo sa tulad niya ay lihis sa batas ng mga manunugis.
Lintik ang kahit anong batas na pipigil sa aking higanti!
Walang batas na mamumuno sa akin.
Gagamitin ko ang mga paraan ni Batterbie. Gagawin ko kahit ano.
Hihiwain ko ang mismong dagat
at pipinsalain lahat ng lumalangoy o lumulutang, kung kailangan.
Pero maghihiganti ako.
Maghihiganti ako.
Ayusin ang mga layag para sa bagong tutunguhan.
Buksan lahat at ilapit sa hangin!
Kumusta, liit.
Hindi naman masama ang mga ito.
Ano'ng ginagawa mo?
Mukhang…
Mukhang magagalit ka kahit ano mang sabihin ko.
Malamang tama ka.
Basta huwag kang gagalaw.
Pasensiya na, dati ko pa kasi gusto ng alaga.
Hindi inaalagaan iyan.
Halimaw iyan at 'di natin iyan iuuwi.
Pero pinangalanan ko na siya.
Hulaan ko.
Blue.
Iyong isa Red. Ito naman Blue.
'Pag laon, meron na tayong bahagharing gusto na tayong kainin.
Pero ang cute niya!
Tingnan mo.
Magkaiba ang pananaw natin sa kung ano ang cute.
Huwag!
'Pag dating natin ng Guelston,
bibigyan kita ng pusang pwede mong tawaging Gray o White.
Pwede ring Ginger.
Bata ka pa para maging ganito kasama.
At ang tanda mo na para sa ganitong pambatang bagay.
Hindi lang pambata ang mga alaga.
Maraming tao ang may alaga.
'Di alagang mangingitlog sa bibig mo na lilimlim at lalabas sa dibdib mo!
Napaka-partikular noon.
Marami na akong nakita, kuha mo?
'Di natin alam gagawin niya.
'La tayong alam sa islang ito, kung hindi, dapat na tayong umalis dito!
Umalis na tayo.
Baka para silang gansa, bumigkis na sa'tin.
Sa inahing gansa ako nag-aalala.
At eto na siya. Halika na.
Hawakan mo ang timon.
Kung makarating tayo sa Isla ng Rum Pepper, makakatawag tayo ng barko.
Puno ng halimaw ang Dregmorr, pero 'wag kang matakot.
Kung may halimaw sa isang milyang layo, mararamdaman ko.
Medyo pagod siguro ako.
Jacob!
Kapit lang, Maisie!
Maisie.
Maisie!
Ang galing mo.
Kailangan nating bumalik.
-Masyadong malayo. -Depende sa bilis mong maglimas.
Baka pwede tayong dalhin ni Red.
Pabalik sa isla?
Hindi, pauwi!
Nasisiraan ka na talaga.
Niligtas niya tayo, 'di ba?
Teka-- Siya--
'Di mo ba--
Ako kaya ang nagligtas.
Ako ang nagtapon noong-- Limas! Pumapasok na ang tubig!
Hoy!
Red!
Kita mo itong si liit?
Ikaw ito.
Nagsasayang ka ng oras.
At ito ako.
At ito siya.
Gumagawa ka ba ng palabas? Lumulubog na tayo.
Kailangan naming pumunta doon sa malayo.
At itatanong ko sana kung pwede mo kaya kaming dalhin?
Kung naintindihan ka nga niya, ayaw niyang tumulong.
Anong mabuti roon? 'Di ka nakain.
Maglimas ka na.
Sabi sa'yo hindi lang siya basta halimaw!
Malaki ang mundo, Jacob!
At hindi mo alam ang lahat.
Kung nakaturo sa tamang direksyon, nandoon na tayo sa loob ng tatlong araw.
Halimaw, gusto kong lumiko ka.
Kuha mo? Makakaliko ka ba?
Pwede ka bang lumiko pa-estribor?
Pa-kanan.
Sa kanan, bobong animal. Kanan.
-Pwede kang lumiko pa-kanan? Paroon! -Kahit sumigaw ka buong araw.
'Di ka niya naiintindihan.
Naiintindihan niya kaya.
Nang-iinis lang siya.
Gusto kong lumiko ka pa-estribor.
Kung saan ako nakaturo? Iyon ang estribor. Ang kanan.
Liko pa-kanan. Kita mo? Doon, kanan!
Liko sa kanan, nakakayamot na halimaw-dagat!
Tinatanong niya kung pwede ka kayang lumiko nang kaunti.
Parang ganito, kita mo?
Ganyan nga!
Salamat, binibini!
'Di naman mahirap.
'Di siya maamong alaga. 'Wag kang masyadong magtitiwala.
Relaks ka lang, Kapitan. Kaibigan siya.
-Ah, talaga. Antayin mong magutom siya. -Haynaku, pwedeng--
-Inevitable ba 'yan? -Anong ginagawa nila sa Mukesh?
Kapitan!
'Di natin ito kailangan. Tayo'y mga manunugis.
Kung mapatay lang natin.
Alam ko kung bakit ka narito, Kapitan.
Iyon naman kasi ang parating dahilan.
At kaya kong ibigay ang kailangan mo.
Lason na kayang patumbahin ang pinakamalaking halimaw,
at malakas na sandata na kayang ipasok ito nang malalim.
Alam mo kung ano ang sinasabi nila tungkol sa akin, Kapitan?
Ang pumupunta kay Gwen Batterbie ay nakukuha ang gusto nila,
ngunit 'di na muling makakaranas ng araw na maganda.
Pero narito ka pa rin.
'Di ako naniniwala sa mga pamahiin.
Mukhang hindi nga.
Pero maniniwala ka rin.
Ito ang pinakanakahihilakbot kong likha.
Tawag ko dito'y Kamay ng Diyos.
Ano ang kabayaran?
Lahat-lahat, Kapitan.
Kinukuha ko ang lahat.
May kasunduan ba tayo?
Alam mo na, sanay ako sa mas malalaking punterya.
Hapunan na!
Sabi dito, noong panahon pa ng mga kaguluhan,
winasak ng halimaw ang isang bayan sa Kra'Zoul.
Ilang beses na kaming dumaan sa baybaying iyan, wala namang bayan diyan,
nawasak o buo pa.
At 'di naman kami mahilig magsabi ng "arr."
Ang daming pahina dito, sabi kami nang sabi ng "arr."
Puro kalokohan ito.
Sabi mo.
Pero iba sinasabi ng libro,
at mas matagal pa ang buhay niyan kaysa sa'tin.
Maniniwala ang mga tao na nangwawasak ang mga halimaw ng mga bayang wala naman,
at mahilig ang mga manunugis na magsabi ng "arr."
Pero kung hindi totoo ang mga narito, paano natin malalaman kung ano ang totoo?
Paano malalaman kung totoong nangdudukot nga ang mga halimaw-dagat ng mga tao?
Kung talagang nagkaroon nga ng panahon ng kaguluhan?
Baka hindi sila ang nagsimula ng digmaang ito.
Baka nga, pero…
bakit natin sisimulan?
Mukhang bagyong maninira ng barko.
Mas maganda dito sa baba, ano?
Oo.
Mas maganda dito.
Hindi ko alam kung paano nagsimula ang digmaan.
Baka ang mas importante ay kung paano ito matatapos.
Kulay dugo ang buwan.
Nanonood si Batterbie.
Karangalan ang salapi ng mga manunugis.
At ang pakikipag-kasundo sa kanya ay walang dangal.
Oo. May kabayaran ito,
at ang barkong ito at lahat tayong nandito ang kapalit.
Sarah!
Tumingin ka roon.
Mga riddleback.
Oo.
'Di sila gumagawi nang ganitong kalayo sa hilaga.
Maliban kung lumalangoy sila palayo sa isang bagay.
At isang bagay lang ang kinatatakutan ng riddleback.
Ang Bluster.
Bb. Merino, magtakda ng bagong patutunguhan. Pa-timog.
-Tapat sa hangin pa-Rum Pepper. -Opo, Kapitan.
Narinig n'yo! Tanggalin ang tali ng mga layag.
Batak, ngayon na!
Batak, lahat!
Mahahanap ka namin.
Mahahanap ka rin namin.
Hindi na ikaw iyan.
'Di na ikaw si Jacob Holland na pumatay ng apat na halimaw
sa loob ng dalawang araw.
Lima talaga.
Ikaw si Jacob Holland na nakipagkaibigan sa halimaw,
niligtas ako, at nagdala sa'tin patungong Isla ng Rum Pepper.
Nandito na tayo.
Hanggang dito na lang si Red.
'Di na siya ligtas makalagpas ng Dregmorr,
pero pwede na tayong magtawag ng dumadaang barko.
Pagkatapos ano?
Tapos dadalhin kita sa Guelston, 'di ba?
At paano ka?
Lugar lang ang Guelston.
Hindi isang pamilya.
Hindi na ako babalik doon, at hindi ka na babalik sa barko mo.
Kaya ako na lang ang meron ka.
At ikaw lang ang meron ako.
Parang ayos lang naman iyon.
Ano sa tingin mo?
Subukan natin?
Ibig mo ba…
Ibig mo bang sabihin, bilang pamilya?
Oo.
'Di ko alam.
Kung magkukunwari tayo nang matagal-tagal, baka maging totoo na?
'Wag na nga lang.
Nakikita mo ba tayong nasa kabukiran?
Sabi ko "'wag na nga lang," 'di ba?
Kaya 'wag na lang.
Kaso-- hindi kasi ako--
May nakabara ba sa tenga mo?
Narinig ko.
Kailangan na siguro natin mag-impake.
Kaibigan, isa itong hindi inaasahang karanasan.
At salamat sa lahat ng ginawa mo, pero panahon na para umuwi ka.
At pinapangako kong hindi na ako manunugis muli ng mga halimaw-dagat.
Ititigil ko na ang pagtugis sa mga halimaw!
Teka lang.
Eto na.
Ititigil na!
Susme!
Naiintindihan mo naman ang gusto kong sabihin, 'di ba?
Gusto ko lang ipakita sa'yo.
Sa tingin ko, naiintindihan niya.
Oras na.
Oras na para umuwi.
Sige na, kaibigan.
Uwi na.
Red?
Red!
Naku po.
Patulong dito.
Red, makinig ka.
Umalis ka na.
Hindi ito kailangang maging away.
'Wag, Red. Lumayo ka na.
-Lumayo ka na, Red. Hayaan mo sila. -Red, alis na tayo.
Pakiusap!
Huwag, Red! Huwag!
Red! Bumalik ka dito!
Gamitin ang sandata!
Tira!
Maisie!
Huwag, Red! Huminto ka!
Maisie!
Maayos ka ba, 'neng?
Ayos lang ba si Red?
'Wag susuko!
'Wag kang lalapit, halimaw.
Hayaan mo na siya.
Ayon ang Red Bluster.
Ibinigay na sa'tin ang halimaw.
'Wag kang tumayo.
Wala na tayong magagawa.
Hindi niya kailangang gawin ito.
Oo, kailangan niya.
Ihanda ang Kamay ng Diyos!
Ngayon na ang pagtutuos.
Para sa lahat ng nakuha sa amin.
Ibabato ko lahat sa'yo, demonyo ka!
Huwag ka nang lumaban.
Papabilisin mo lang ang agos ng lason.
Ayaw pa kitang mamatay. Hindi pa muna.
Hindi muna hangga't hindi ka pa nakasabit sa Castle Whiterock.
Kapitan, makakabuti sigurong hayaan nating ang lason ang tumapos sa kanya.
Hindi, Sarah.
Nangako ako sa hari't reyna.
Wala nang dapat ipag-alala. Wala nang laban na natitira diyan.
Meron pa.
Ibuka ang mga studding sail!
Sa estribor, Kapitan. Isang bangka!
Tigil!
Susmaryosep.
Jacob.
Ganoon pala.
Kamangha-manghang kwento, Jacob.
Ang manunugis na nakipagkaibigan sa halimaw.
Ang halimaw na dumukit ng mata ko.
Ano'ng gagawin ko sa'yo, Jacob?
Ang nilalang na iyon at ako, nagkaroon kami ng…
pagkakaunawaan.
Pagkakaunawaan.
Pero walang pagkakaunawaan kung walang digmaan.
Anoman ang nangyari sa inyo ay wala kung ihaharap sa daan-daang taong digmaan.
Alam ko kung ano ako, Jacob.
Ako'y anak ng kapitan na anak rin ng kapitan.
At kung tayo ay pinanganak para lumaban, pakikipaglaban ang gawin natin.
Upang tayo'y masubok at mahanap natin ang ating kadakilaan.
Kaya tatanungin kita, Jacob, anak ko, kaaway ba kita?
Pakawalan mo siya.
Maalab talaga.
Dahan-dahan lang, ineng.
Higa ka muna.
Kailangan mong tulungan si Red.
Kaibigan natin siya.
Patawad.
Kailangan niya ng pahinga.
Ibabalik kita sa Guelston.
Ligtas ka roon.
Mabubuhay ka nang matagal at payapa.
Pero una nating bibisitahin ang Castle Whiterock.
Makikipagkita tayo sa hari't reyna.
Jacob, mukhang kailangan mong uminom.
Maligayang pagbabalik.
Masaya kaming makita ka.
Nakauwi ka na, Jacob.
Ipagdiwang natin ang marami pang pakikipagsapalaran mo
bilang kapitan ng Inevitable.
Bumabalik na ang lakas mo.
Huli na.
Siguro nga.
Hindi tama ang ginagawa nila kay Red.
Niligtas niya kami.
Pakiusap, paniwalaan mo ako.
Naniniwala ako sa'yo.
Tulungan mo akong pigilan sila.
Buong buhay ko nang nilalabanan ang mga halimaw,
at may mga nakita na akong bagay na mahirap nang kalimutan.
Ang barkong ito lang ang alam ko.
Walang first mate ang mas tapat pa kaysa kay Sarah Sharpe.
Nagawa ni Crow! Napatay niya ang Bluster!
Malalaman ng buong mundo ang nagawa natin, anak.
Ang barkong ito, ang iyong barko, ay magpapatuloy.
Walang makakapigil sa kanya.
Blue!
Hindi iyon kaya ng pusa.
Buksan ang tarangkahan!
KASAYSAYAN NG MGA HALIMAW-DAGAT
MADILIM NA YUGTO
TAGUMPAY LABAN SA MGA HALIMAW
Sila ang may pakana.
Naku, Red.
'Wag kang mag-alala, Red. Aalisin kita rito.
Ano ito?
Bakit lahat ng ta--
Nagawa niya! Napatay niya ang Red Bluster!
-Tama na, Bb. Merino. -Narinig n'yo ang Kapitan.
Ihulog ang angkla.
Kapitan Crow.
Mukhang meron nang nagwagi sa paligsahan.
Noong huli akong bumisita sa Whiterock,
sinabi ninyong tapos na ang mga araw ng manunugis.
Ngunit ang Imperator ay hindi umubra sa halimaw.
Lahat ng inyong yaman at kapangyarihan
ay kulang kung ikukumpara sa galit ng isang manunugis.
At ang Inevitable ang mangunguna sa pagbukas
ng Dregmorr at lagpas pa.
Hangga't ang buto ng bawat isang halimaw ay nakahimlay na sa ilalim ng dagat.
Kapitan!
Jacob, bumalik ka sa barko.
Hindi ko kayang hayaan ka.
Dinudungisan mo ang aking dangal.
Dinudungisan mo rin ang dangal ng mga naunang manunugis.
Lahat silang namatay na mga bayani.
Oo, bayani sila.
Pero pwede kang maging bayani at maging mali pa rin.
Ibigay mo sa'kin ang sibat.
Tinuring kita bilang anak.
Pero hindi pala kita kilala.
Binigay ko sa'yo ang lahat.
Binigyan kita ng buhay.
Inilatag mo na ang iyong sibat at akala mo lumakas ka dahil dito.
Pero tinalikuran mo ang mga kauri mo.
-Jacob!
Dapat mas malaking kutsilyo ang binigay ko sa'yo.
Dinala ng mga manunugis ang halimaw sa ating kaharian.
Para sa reyna, para sa lahat ng mabuti!
Patayin ninyo!
Mga kanyon, ihanda!
Maghanda para iputok!
Tumabi kayo, mga hangal!
Tigil!
Kapag ginawa mo ito, wala nang katapusan ang labanan.
Itigil ang pagtugis sa mga halimaw!
Imposible ito.
Magaling ang ginawa mo, bata.
Hindi pa ako tapos.
Ang mga libro natin,
ang kasaysayan natin,
ay kasinungalingan.
'Di ako naniniwalang naging banta ang mga halimaw sa ating lupain.
Ito'y gawa-gawa lang na kwento.
Kwento na sila ang nagsimula.
Ilang henerasyon na nilang tinuturo sa atin na kamuhian ang mga halimaw
at pinapadala ang mga manunugis para patayin sila.
Natuto ang mga halimaw na katakutan tayo at kamuhian,
at lumaban sila!
Sino ka para pagbintangan kami ng mga kasinungalingan?
Wala kang karapatan magsalita!
Nasa akin ang lahat ng karapatan!
Ang mga magulang at ninuno ko'y manunugis na namatay ng inyong dakilang kamatayan!
Ang kahariang ito ay pinagbayaran ng kanilang dugo,
at ng kanilang dugo!
Tama na! Heneral, ibigay na ang utos.
Ang digmaang ito ay sinimulan ng mga hari't reyna na nauna.
At sa bawat kasinungalingan, ang imperyo nila'y lumago.
Ngayon sila'y nandiyan pa rin sa tuntunan at nagsasabi ng parehong kasinungalingan.
Para sa kanilang kasakiman.
Heneral!
Tapusin na natin ito.
Tapusin na natin ito!
Pakinggan ninyo siya!
Hayaan n'yong umalis ang halimaw!
Pakinggan ninyo ang bata!
Ngayon tapos na ako.
Halika na, Red.
Umalis na tayo.
Ano'ng ginagawa ninyo?
Paputukan!
Inuutos ng inyong reyna!
Heneral, hindi ba dapat na tayong magpaputok?
Ang kapatid ko'y sumakay sa Monarch, Sarhento.
At gusto kong malaman paano nagsimula ang digmaang ito.
Masakit iyon, ano?
Hindi mo lang alam.
Dalawang buhay ang nailigtas noong araw na iyon.
Isang tao at isang halimaw.
At dahil doon, nagsimulang magbago ang mundo.
Wala nang barko ang naglayag pa tungong Dregmorr.
At ang mga misteryong naroon ay mananatiling misteryo.
Pero, 'di ko na masyadong iniisip iyon.
Ligtas na si Red at lahat ng kailangan ko ay narito na.
Mabubuhay ako ng isang dakilang buhay.
Si Tano Crow ay aming bayani Karagatan kanyang nililinis
Sinasaksak, binabaril, tinutupok Mga halimaw na kinatatakutan
Sinasaksak, binabaril, pinupugutan Gamit kanyon, tabak, at sibat
Pinuputol ang mga sungay Mga halimaw na kinatatakutan
Papurihan ang mga manunugis Saan man may taong humihinga
Sila'y nabubuhay ng dakilang buhay At namamatay ng dakilang kamatayan!
Magtagay para kay Tano Crow At para sa kanyang nawawalang mata
Magtagay tayo hanggang langit At uminom bago tayo sumalangit
Si Tano Crow, 'di takot sa kalaban Tinutugis sila dahil may sala
Kinagat na siya, nilunod pa
At pinatay ng 50 na beses
Pinatay siya ng 50 beses O mas marami pa at lumalaban pa rin siya
Sa dugo't sunog patay ang mga halimaw Hanggang mawala na ang huli
Papurihan ang mga manunugis Saan man may taong humihinga
Dahil sila'y nabubuhay ng dakilang buhay
At namamatay ng dakilang kamatayan!
Ang pagsasalin ng subtitle ay ginawa ni Miray Lozada-Balanza